འདི་ནིསྒེར་གཅོདཀྱིས་ཐེག་ཏུ་དཀའ་བའི་ནང་སེམས་ཀྱི་སྐྱོ་གདུང་དམར་པོ་རེད།འདི་ལས་ང་ཚོར་བསྟན་བྱུང་བ་ནི་གསོན་པོར་འཕག་འཚག་རྒྱག་བཞིན་པའིསྒེར་གཅོདཀྱི་འགན་འཁྲིའི་འདུ་ཤེས་རེད།སྐབས་འདིར་ངས་ད་གཟོད་ན་ཟུག་ཡོད་ཚེ་འགན་འཁྲི་ཡོད་ཅེས་པའི་སྙན་ངག་པ་ཞིག་གི་སྒེར་གཤིས་ལྟ་བུའི་སྡོམ་ཚིག་དེ་དྲན་བྱུང་།རྒྱུ་མཚནསྒེར་གཅོདཀྱིས་ཁུར་དུ་བླངས་པའི་སྐྱོ་གདུང་དེ་ནི་རང་ཉིད་ཁོ་ནའི་བདེ་སྡུག་ཙམ་ལ་གྱེར་བ་ཞིག་མ་ཡིན་པར།སྤྱི་ཡོངས་ཀྱིས་ཐེག་པར་དཀའ་བའི་གནས་བབ་ཅིག་བརྗོད་བཞིན་ཡོད་པ་མ་ཟད།དེ་རིང་གི་མཐོང་སྣང་ན་འགྱེལ་བཞིན་པའི་ཚེ་སྲོག་མང་པོ་ཞིག་གི་ཁྲག་མདོག་གི་མྱ་ངན་ཚོར་བས་རེད།སྐྱ་ཧྲང་ཧྲང་དུ་གནས་པའི་འཚོ་གནས་ཤིག་གི་ཉེན་ཁ་གསར་བ་མཐོང་བས་རེད།